pythainlp/thailaw-v1.0 huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สช. 32/2559

เรื่อง การให้ความเห็นชอบผู้ชําระบัญชีของกองทุนรวมอสังหาริมทรัพย์  
ที่แปลงสภาพเป็นทรัสต์เพื่อการลงทุนในอสังหาริมทรัพย์

\_\_\_\_\_\_\_\_\_\_\_\_\_\_\_\_\_

                   โดยที่มาตรา 130 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535  กําหนดให้ผู้ชําระบัญชีของกองทุนรวมต้องเป็นผู้ชําระบัญชีที่ได้รับความเห็นชอบจากสํานักงาน และโดยที่ประกาศคณะกรรมการกํากับตลาดทุนว่าด้วยการแปลงสภาพกองทุนรวมอสังหาริมทรัพย์ให้เป็นทรัสต์เพื่อการลงทุนในอสังหาริมทรัพย์กําหนดให้กองทุนรวมที่แปลงสภาพต้องเลิกกองทุนรวมและเข้าสู่กระบวนการชําระบัญชี  ดังนั้น เพื่อประโยชน์ในการดังกล่าว สํานักงานออกประกาศไว้ดังต่อไปนี้


ข้อ ๑ ประกาศนี้ใช้บังคับกับการให้ความเห็นชอบผู้ชําระบัญชีของกองทุนรวมอสังหาริมทรัพย์ที่มีการเลิกกองทุนรวมเพื่อแปลงสภาพเป็นทรัสต์เพื่อการลงทุนในอสังหาริมทรัพย์


ข้อ ๒ ในประกาศนี้

                   “กองทุนรวม”  หมายความว่า  กองทุนรวมอสังหาริมทรัพย์ที่จัดตั้งขึ้นตามพระราชบัญญัติหลักทรัพย์และตลาดหลักทรัพย์ พ.ศ. 2535

                   “การแปลงสภาพ”  หมายความว่า  การแปลงกองทุนรวมอสังหาริมทรัพย์ให้เป็นทรัสต์เพื่อการลงทุนในอสังหาริมทรัพย์

                   “กองทรัสต์”  หมายความว่า  ทรัสต์เพื่อการลงทุนในอสังหาริมทรัพย์

                   “บริษัทจัดการ”  หมายความว่า  บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม


ข้อ ๓ ให้ถือว่าบุคคลดังต่อไปนี้ได้รับความเห็นชอบจากสํานักงานให้เป็นผู้ชําระบัญชีของกองทุนรวม

                   (1)  บริษัทจัดการที่บริหารจัดการกองทุนรวมที่แปลงสภาพ  ทั้งนี้ บริษัทจัดการต้องแต่งตั้งให้กรรมการหรือพนักงานตั้งแต่ระดับผู้อํานวยการฝ่ายขึ้นไป หรือผู้ดํารงตําแหน่งเทียบเท่าที่เรียกชื่ออย่างอื่น เป็นผู้รับผิดชอบดําเนินการชําระบัญชี

                   (2)  นายทะเบียนหน่วยลงทุนของกองทุนรวมที่แปลงสภาพ

                   (3)  ผู้สอบบัญชีที่ได้รับความเห็นชอบจากสํานักงาน

                   (4)  ทรัสตีของกองทรัสต์ที่รองรับการแปลงสภาพ

                   (5)  ผู้จัดการกองทรัสต์ของกองทรัสต์ที่รองรับการแปลงสภาพ


ข้อ ๔ ประกาศนี้ให้ใช้บังคับตั้งแต่วันที่ 1 กันยายน พ.ศ. 2559 เป็นต้นไป


ผู้มีอํานาจลงนาม -    ประกาศ ณ  วันที่ 11 สิงหาคม พ.ศ. 2559                                    

 

 

 

                                                              (นายรพี สุจริตกุล)

                                                                  เลขาธิการ         

                                       สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 38/2559

เรื่อง  การยกเลิกประกาศสํานักงานคณะกรรมการกํากับหลักทรัพย์

และตลาดหลักทรัพย์ว่าด้วยการควบคุมการปฏิบัติงานและ

การรักษาความปลอดภัยด้านเทคโนโลยีสารสนเทศ

ของบริษัทหลักทรัพย์

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 141 วรรคหนึ่ง (2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  สํานักงานโดยความเห็นชอบของคณะกรรมการกํากับตลาดทุนออกประกาศไว้ดังต่อไปนี้


ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ/น. 32/2552  เรื่อง การควบคุมการปฏิบัติงานและการรักษาความปลอดภัยด้านเทคโนโลยีสารสนเทศของบริษัทหลักทรัพย์ ลงวันที่ 3 สิงหาคม พ.ศ. 2552 


ข้อ ๒ ประกาศนี้ให้ใช้บังคับตั้งแต่วันที่ 1 กันยายน พ.ศ. 2560 เป็นต้นไป


ผู้มีอํานาจลงนาม -    ประกาศ  ณ วันที่  12 กันยายน พ.ศ. 2559

 

 

 

                                                              (นายรพี  สุจริตกุล)

                                                                  เลขาธิการ

                                       สํานักงานคณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับตลาดทุน

ที่ ทธ. 59/2562

เรื่อง  หลักเกณฑ์ เงื่อนไข และวิธีการสําหรับการให้บริการ

ของผู้ประกอบธุรกิจหลักทรัพย์ที่ให้บริการ

ผ่านสาขาเฉพาะออนไลน์

\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  และมาตรา 114 และมาตรา 116 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการกํากับตลาดทุนออกประกาศไว้ดังต่อไปนี้


ข้อ ๑ ในประกาศนี้

“ผู้ประกอบธุรกิจ”  หมายความว่า  ผู้ประกอบธุรกิจหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุน ใบทรัสต์ของทรัสต์ที่มีลักษณะทํานองเดียวกับกองทุนรวม หรือหลักทรัพย์ที่คณะกรรมการ ก.ล.ต. กําหนดให้เป็นหลักทรัพย์ที่มีลักษณะการลงทุนทํานองเดียวกับหน่วยลงทุน

“สาขาเฉพาะออนไลน์”  หมายความว่า  สาขาเฉพาะออนไลน์ตามประกาศคณะกรรมการกํากับตลาดทุนว่าด้วยหลักเกณฑ์การขออนุญาตและการอนุญาตให้ผู้ประกอบธุรกิจมีสํานักงานสาขา

“ผลิตภัณฑ์ในตลาดทุนที่ไม่มีความซับซ้อน”  หมายความว่า  ผลิตภัณฑ์ในตลาดทุนที่ไม่มีความซับซ้อนตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน


ข้อ ๒ ให้ผู้ประกอบธุรกิจที่มีลักษณะครบถ้วนดังต่อไปนี้ ปฏิบัติตามหลักเกณฑ์ในข้อ 3

(1)  มีการประกอบธุรกิจเป็นตัวแทนของธนาคารพาณิชย์ (banking agent) ที่สามารถให้บริการรับฝากเงินภายใต้การกํากับดูแลของธนาคารแห่งประเทศไทย หรือมีการประกอบธุรกิจภายใต้การกํากับดูแลของสํานักงานคณะกรรมการกํากับและส่งเสริมการประกอบธุรกิจประกันภัย

(2)  การประกอบธุรกิจหลักทรัพย์มีลักษณะเป็นการส่งเสริมการประกอบธุรกิจอื่นที่มีช่องทางการเข้าถึงผู้ลงทุนในวงกว้างอย่างทั่วถึง นอกเหนือจากการให้บริการเกี่ยวกับการลงทุนหรือการทําธุรกรรมในผลิตภัณฑ์ในตลาดทุน


ข้อ ๓ ให้ผู้ประกอบธุรกิจตามข้อ 2 ที่ให้บริการผ่านสาขาเฉพาะออนไลน์ ปฏิบัติตามหลักเกณฑ์ดังต่อไปนี้

(1)  ให้บริการเฉพาะผลิตภัณฑ์ในตลาดทุนที่ไม่มีความซับซ้อนประเภทหน่วยลงทุน

(2)  จัดให้มีช่องทางการให้คําแนะนําในการลงทุนก่อนการให้บริการ และดําเนินการให้ผู้ลงทุนได้รับคําแนะนําดังกล่าว  เว้นแต่เป็นกรณีที่ผู้ลงทุนซื้อหน่วยลงทุนของกองทุนรวมที่มีความเสี่ยงไม่สูงกว่ากองทุนรวมที่ผู้ลงทุนเคยมีการลงทุน  ให้ผู้ประกอบธุรกิจให้คําแนะนําเมื่อผู้ลงทุนร้องขอ  ทั้งนี้ การให้คําแนะนําดังกล่าวต้องมิใช่การให้คําแนะนําโดยบุคลากร ณ จุดให้บริการ


ข้อ ๔ ประกาศนี้ให้ใช้บังคับตั้งแต่วันที่ 16 มกราคม พ.ศ. 2563 เป็นต้นไป


ผู้มีอํานาจลงนาม - ประกาศ  ณ วันที่ 18 ธันวาคม พ.ศ. 2562 

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์

                                                                   ประธานกรรมการ

                                                             คณะกรรมการกํากับตลาดทุน
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สค. 40/2559

เรื่อง  การประกาศทะเบียนรายชื่ออนุญาโตตุลาการ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

โดยที่สํานักงานได้จัดให้มีกระบวนการระงับข้อพิพาทโดยวิธีอนุญาโตตุลาการ และอนุญาโตตุลาการที่จะทําหน้าที่เป็นผู้ชี้ขาดข้อพิพาทต้องเป็นบุคคลที่อยู่ในทะเบียนรายชื่ออนุญาโตตุลาการที่สํานักงานประกาศไว้ เพื่อให้หลักเกณฑ์การขึ้นทะเบียนรายชื่ออนุญาโตตุลาการมีความชัดเจนและเหมาะสมยิ่งขึ้น สํานักงานออกประกาศไว้ดังต่อไปนี้


ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ อน. 24/2544  เรื่อง การประกาศทะเบียนรายชื่ออนุญาโตตุลาการ ลงวันที่ 27 พฤศจิกายน พ.ศ. 2544 


ข้อ ๒ บุคคลที่จะได้รับการขึ้นทะเบียนรายชื่ออนุญาโตตุลาการต้องมีคุณสมบัติ  
และไม่มีลักษณะต้องห้าม ดังต่อไปนี้

(1) คุณสมบัติ

    (ก) สําเร็จการศึกษาระดับปริญญาตรีขึ้นไป

    (ข) มีประสบการณ์การทํางานด้านตลาดเงินตลาดทุนหรือด้านกฎหมายมาไม่น้อยกว่า 5 ปี

(2) ลักษณะต้องห้าม

    (ก) เป็นบุคคลล้มละลาย

    (ข) เป็นบุคคลที่อยู่ในระหว่างถูกศาลสั่งพิทักษ์ทรัพย์

    (ค) เป็นคนไร้ความสามารถหรือเสมือนไร้ความสามารถ

    (ง) เคยได้รับโทษจําคุกโดยมีคําพิพากษาถึงที่สุดให้จําคุก  เว้นแต่เป็นโทษสําหรับความผิดที่ได้กระทําไปโดยประมาทหรือความผิดลหุโทษ

    (จ) อยู่ระหว่างถูกกล่าวโทษหรือถูกดําเนินคดี หรือเคยต้องคําพิพากษาว่ากระทําผิดตามกฎหมายว่าด้วยหลักทรัพย์และตลาดหลักทรัพย์ กฎหมายว่าด้วยสัญญาซื้อขายล่วงหน้า กฎหมายว่าด้วยทรัสต์เพื่อธุรกรรมในตลาดทุน กฎหมายว่าด้วยธุรกิจสถาบันการเงิน กฎหมายว่าด้วยประกันชีวิตหรือกฎหมายที่เกี่ยวกับธุรกิจทางการเงินในทํานองเดียวกัน ไม่ว่าจะเป็นกฎหมายไทยหรือกฎหมายต่างประเทศ โดยหน่วยงานที่มีอํานาจตามกฎหมายนั้น  ทั้งนี้ ในความผิดเกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์ หรือการบริหารงานที่มีลักษณะเป็นการหลอกลวง ฉ้อฉล หรือทุจริต

    (ฉ) อยู่ระหว่างถูกกล่าวโทษหรือถูกดําเนินคดี หรือเคยต้องคําพิพากษาว่ากระทําผิดตามกฎหมายว่าด้วยการป้องกันและปราบปรามการฟอกเงิน                                                   

    (ช) เคยถูกเปรียบเทียบปรับในความผิดตามกฎหมายว่าด้วยหลักทรัพย์และตลาดหลักทรัพย์ ในส่วนที่ว่าด้วยการกระทําอันไม่เป็นธรรมเกี่ยวกับการซื้อขายหลักทรัพย์  
หรือกฎหมายต่างประเทศในทํานองเดียวกัน

    (ซ) เคยถูกไล่ออก ปลดออก หรือให้ออกจากสถาบันการเงิน อันเนื่องจากการกระทําโดยทุจริต  
 


ข้อ ๓ สํานักงานจะทบทวนทะเบียนรายชื่ออนุญาโตตุลาการที่ประกาศไว้ทุก 2 ปี

สํานักงานอาจถอนรายชื่ออนุญาโตตุลาการที่ประกาศไว้  หากปรากฏว่าบุคคลนั้นขาดคุณสมบัติตามข้อ 2(1) หรือมีลักษณะต้องห้ามตามที่กําหนดไว้ในข้อ 2(2) และเป็นพฤติกรรมที่ร้ายแรงอันกระทบต่อความน่าเชื่อถือ หรือเป็นผู้ที่มีลักษณะขาดความน่าไว้วางใจให้เป็นอนุญาโตตุลาการชี้ขาดข้อพิพาท  ทั้งนี้ หากปรากฏว่าเป็นบุคคลที่มีลักษณะต้องห้ามตามข้อ 2(2) (ง) (จ) (ฉ) (ช) หรือ (ซ) ซึ่งเกิดขึ้นมาแล้วเกินกว่า 10 ปี สํานักงานอาจไม่นําลักษณะต้องห้ามดังกล่าวมาประกอบการพิจารณาขึ้นทะเบียนรายชื่ออนุญาโตตุลาการก็ได้


ข้อ ๔ ประกาศนี้ให้ใช้บังคับตั้งแต่วันที่ 16 ตุลาคม พ.ศ. 2559 เป็นต้นไป


ผู้มีอํานาจลงนาม - ประกาศ  ณ วันที่ 26 กันยายน พ.ศ. 2559

 

 

 

                                                                (นายรพี  สุจริตกุล)

                                                                     เลขาธิการ

                                         สํานักงานคณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับตลาดทุน

ที่ ทน. 63/2562

เรื่อง  การยกเลิกประกาศคณะกรรมการกํากับตลาดทุนว่าด้วย  
หลักเกณฑ์ เงื่อนไข และวิธีการในการจัดทํา  
งบการเงินของกองทุนสํารองเลี้ยงชีพ

\_\_\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  และมาตรา 140 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 คณะกรรมการกํากับตลาดทุนออกประกาศไว้ดังต่อไปนี้


ข้อ ๑ ให้ยกเลิกประกาศคณะกรรมการกํากับตลาดทุน ที่ ทน. 78/2552  เรื่อง หลักเกณฑ์ เงื่อนไข และวิธีการในการจัดทํางบการเงินของกองทุนสํารองเลี้ยงชีพ ลงวันที่ 3 สิงหาคม พ.ศ. 2552


ข้อ ๒ ประกาศนี้ให้ใช้บังคับตั้งแต่วันที่ 16 มกราคม พ.ศ. 2563 เป็นต้นไป


ผู้มีอํานาจลงนาม - ประกาศ ณ  วันที่ 25 ธันวาคม พ.ศ. 2562

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์

                                                                   ประธานกรรมการ

                                                             คณะกรรมการกํากับตลาดทุน
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 41/2565

เรื่อง การประกอบธุรกิจอื่นของผู้ประกอบธุรกิจ

สัญญาซื้อขายล่วงหน้า  
(ฉบับที่ 2)

 

โดยที่มาตรา 22 แห่งพระราชบัญญัติสัญญาซื้อขายล่วงหน้า พ.ศ. 2546 กําหนดห้ามมิให้  
ผู้ประกอบธุรกิจสัญญาซื้อขายล่วงหน้าประกอบธุรกิจอื่น เว้นแต่จะได้รับความเห็นชอบจากสํานักงาน ก.ล.ต.   
สํานักงาน ก.ล.ต. ออกประกาศเพื่อปรับปรุงหลักเกณฑ์ในการให้ความเห็นชอบการประกอบธุรกิจอื่นของ  
ผู้ประกอบธุรกิจสัญญาซื้อขายล่วงหน้าไว้ดังต่อไปนี้

ข้อ 1 ให้ยกเลิกความในบทนิยามคําว่า “ผู้ลงทุนสถาบัน” ในข้อ 2 แห่งประกาศ  
สํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 47/2559 เรื่อง การประกอบธุรกิจอื่นของผู้ประกอบธุรกิจสัญญาซื้อขายล่วงหน้า ลงวันที่ 11 พฤศจิกายน พ.ศ. 2559 และให้ใช้ความต่อไปนี้แทน

““ผู้ลงทุนสถาบัน” หมายความว่า ผู้ลงทุนสถาบันตามประกาศคณะกรรมการ  
กํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบัน ผู้ลงทุนรายใหญ่พิเศษ   
และผู้ลงทุนรายใหญ่ แต่ไม่รวมถึงผู้ลงทุนสถาบันที่เป็นบุคคลธรรมดา”

ข้อ 2 ให้เพิ่มความต่อไปนี้เป็นข้อ 4/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 47/2559 เรื่อง การประกอบธุรกิจอื่นของผู้ประกอบธุรกิจ  
สัญญาซื้อขายล่วงหน้า ลงวันที่ 11 พฤศจิกายน พ.ศ. 2559

“ข้อ 4/1 ในกรณีที่ผู้ประกอบธุรกิจสัญญาประสงค์จะประกอบธุรกิจอื่นที่มิใช่ธุรกิจสัญญาซื้อขายล่วงหน้าในประเภทที่ได้รับอนุญาต นอกจากธุรกิจอื่นที่กําหนดในประกาศนี้ ให้ยื่นคําขอ  
ความเห็นชอบการประกอบธุรกิจอื่นพร้อมทั้งเอกสารหลักฐานประกอบคําขอต่อสํานักงาน ก.ล.ต.   
ตามที่ระบุในคู่มือสําหรับประชาชน

ในการพิจารณาคําขอความเห็นชอบตามวรรคหนึ่ง ให้สํานักงาน ก.ล.ต. แจ้งผลการพิจารณาภายใน 60 วันนับแต่วันที่สํานักงาน ก.ล.ต. ได้รับคําขอความเห็นชอบพร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชน

ในกรณีที่สํานักงาน ก.ล.ต. ไม่ได้แจ้งผลการพิจารณาหรือไม่มีคําสั่งเป็นประการอื่นใดภายในระยะเวลาที่กําหนดตามวรรคสอง ให้ถือว่าสํานักงาน ก.ล.ต. ได้ให้ความเห็นชอบแก่การประกอบธุรกิจนั้นแล้ว”

ข้อ 3 ให้เพิ่มความต่อไปนี้เป็นวรรคสามของข้อ 8 แห่งประกาศสํานักงานคณะกรรมการ  
กํากับหลักทรัพย์และตลาดหลักทรัพย์ ที่ สธ. 47/2559 เรื่อง การประกอบธุรกิจอื่นของผู้ประกอบธุรกิจ  
สัญญาซื้อขายล่วงหน้า ลงวันที่ 11 พฤศจิกายน พ.ศ. 2559 

“ในการยื่นขอความเห็นชอบสัญญาซื้อหรือขายหลักทรัพย์โดยมีสัญญาขายหรือซื้อคืน  
ตามวรรคสอง ให้ผู้ประกอบธุรกิจสัญญายื่นคําขอความเห็นชอบต่อสํานักงาน ก.ล.ต. โดยสํานักงาน ก.ล.ต. จะพิจารณาคําขอภายใน 30 วันนับแต่วันที่สํานักงาน ก.ล.ต. ได้รับคําขอพร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชน ทั้งนี้ ในกรณีที่สํานักงาน ก.ล.ต. ไม่ได้แจ้งผลการพิจารณาหรือไม่มีคําสั่งเป็นประการอื่นใดภายในระยะเวลาที่กําหนด ให้ถือว่าสํานักงาน ก.ล.ต. ได้ให้ความเห็นชอบแล้ว”

ข้อ 4 ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2565 เป็นต้นไป

 ประกาศ ณ วันที่ 29 กันยายน พ.ศ. 2565 

 (นางสาวรื่นวดี สุวรรณมงคล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 48/2559

เรื่อง  การยกเลิกประกาศสํานักงานคณะกรรมการกํากับหลักทรัพย์  
และตลาดหลักทรัพย์ว่าด้วยแบบคําขอรับความเห็นชอบ  
การประกอบธุรกิจการซื้อขายสินค้าเกษตรล่วงหน้า

โดยผู้ประกอบธุรกิจสัญญาซื้อขายล่วงหน้า

                             

                   อาศัยอํานาจตามความในมาตรา 22 วรรคสอง แห่งพระราชบัญญัติสัญญาซื้อขายล่วงหน้า พ.ศ. 2546  สํานักงาน ก.ล.ต. ออกประกาศไว้ดังต่อไปนี้


ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ/น. 19/2550  เรื่อง แบบคําขอรับความเห็นชอบการประกอบธุรกิจการซื้อขายสินค้าเกษตรล่วงหน้าโดยผู้ประกอบธุรกิจสัญญาซื้อขายล่วงหน้า ลงวันที่ 25 กรกฎาคม พ.ศ. 2550


ข้อ ๒ ประกาศนี้ให้ใช้บังคับตั้งแต่วันที่ 1 ธันวาคม พ.ศ. 2559 เป็นต้นไป


ผู้มีอํานาจลงนาม - ประกาศ ณ  วันที่  11 พฤศจิกายน พ.ศ. 2559                        

 

 

 

                                                           (นายรพี  สุจริตกุล)

                                                                เลขาธิการ

                                    สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 49/2559

เรื่อง  การกําหนดวันหยุดทําการของบริษัทหลักทรัพย์และ  
ผู้ประกอบธุรกิจสัญญาซื้อขายล่วงหน้าเพิ่มเติม

                             

เนื่องด้วยคณะรัฐมนตรีมีมติให้วันอังคารที่ 3 มกราคม พ.ศ. 2560  เป็นวันหยุดราชการเป็นกรณีพิเศษเพิ่มเติม เพื่อสนับสนุนการท่องเที่ยวและให้ประชาชนได้ร่วมกิจกรรมต่าง ๆ ในช่วงเทศกาลปีใหม่  

                    อาศัยอํานาจตามความในมาตรา 110 แห่งพระราชบัญญัติหลักทรัพย์และตลาดหลักทรัพย์พ.ศ. 2535 และข้อ 2 วรรคหนึ่งแห่งประกาศคณะกรรมการกํากับตลาดทุน ที่ ทธ. 88/2552  เรื่อง การเปิดทําการและหยุดทําการของผู้ประกอบธุรกิจสัญญาซื้อขายล่วงหน้า ลงวันที่ 3 สิงหาคม พ.ศ. 2552  สํานักงานออกประกาศกําหนดให้วันอังคารที่ 3 มกราคม พ.ศ. 2560  เป็นวันหยุดทําการของบริษัทหลักทรัพย์และผู้ประกอบธุรกิจสัญญาซื้อขายล่วงหน้าเป็นกรณีพิเศษเพิ่มเติม


ผู้มีอํานาจลงนาม - ประกาศ  ณ วันที่ 29 พฤศจิกายน พ.ศ. 2559 

 

 

 

                                                                (นายรพี  สุจริตกุล)

                                                                     เลขาธิการ

                                         สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

    ที่ สช. 56/255958

เรื่อง  ยกเลิกประกาศสํานักงานคณะกรรมการกํากับหลักทรัพย์และ  
ตลาดหลักทรัพย์ว่าด้วยการให้ความเห็นชอบผู้สอบบัญชี  
ในการเสนอขายหลักทรัพย์ประเภทหนี้โดย  
นิติบุคคลต่างประเทศ พ.ศ. 2552

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

โดยที่มาตรา 61 มาตรา 89 และมาตรา 199 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  กําหนดให้ผู้สอบบัญชีที่ตรวจสอบหรือสอบทานงบการเงินที่ยื่นต่อสํานักงานเพื่อเปิดเผยข้อมูลก่อนและภายหลังการเสนอขายหลักทรัพย์ ต้องเป็นผู้สอบบัญชีที่ได้รับความเห็นชอบจากสํานักงาน ซึ่งสํานักงานได้มีการออกประกาศกําหนดหลักเกณฑ์การให้ความเห็นชอบผู้สอบบัญชีและขอบเขตการทําหน้าที่ทั้งในกรณีที่เป็นผู้สอบบัญชีไทยและผู้สอบบัญชีต่างประเทศ ซึ่งผู้สอบบัญชีที่ได้รับความเห็นชอบตามหลักเกณฑ์ดังกล่าวสามารถตรวจสอบและสอบทานงบการเงินของกิจการต่างประเทศที่เสนอขายตราสารหนี้ในประเทศไทยได้โดยไม่จําเป็นต้องมีหลักเกณฑ์เป็นการเฉพาะสําหรับกรณีดังกล่าวอีกต่อไป สํานักงานออกประกาศไว้ดังต่อไปนี้


ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชีในการเสนอขายหลักทรัพย์ประเภทหนี้โดยนิติบุคคลต่างประเทศ พ.ศ. 2552  ลงวันที่ 3 สิงหาคม พ.ศ. 2552


ข้อ ๒ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2560 เป็นต้นไป


ผู้มีอํานาจลงนาม -    ประกาศ ณ  วันที่ 22 ธันวาคม พ.ศ. 2559 

 

 

 

(นายรพี  สุจริตกุล)

                                            เลขาธิการ    

              สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 58/2559

เรื่อง  การยื่นคําขออนุญาต เอกสาร หรือหลักฐานของ  
กิจการต่างประเทศสําหรับการเสนอขายตราสารหนี้  
ที่ออกใหม่ซึ่งเป็นสกุลเงินบาท

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

อาศัยอํานาจตามความในข้อ 5 ประกอบกับข้อ 23 ข้อ 27 ข้อ 34 ข้อ 36 และข้อ 38

แห่งประกาศคณะกรรมการกํากับตลาดทุน ที่ ทจ. 58/2559  เรื่อง หลักเกณฑ์การอนุญาตให้กิจการต่างประเทศเสนอขายตราสารหนี้ที่ออกใหม่ซึ่งเป็นสกุลเงินบาท ลงวันที่ 22 ธันวาคม พ.ศ. 2559 

สํานักงานออกประกาศไว้ดังต่อไปนี้


ข้อ ๑ ให้กิจการต่างประเทศที่ประสงค์จะออกและเสนอขายตราสารหนี้ดําเนินการดังต่อไปนี้ตามหลักเกณฑ์ เงื่อนไข และวิธีการที่กําหนดไว้บนเว็บไซต์ของสํานักงาน

                   (1)  การยื่นคําขออนุญาตพร้อมเอกสารหรือหลักฐานสําหรับการออกและเสนอขายตราสารหนี้สกุลเงินบาทต่อประชาชนเป็นการทั่วไป

(2)  การยื่นข้อมูลเกี่ยวกับลักษณะของตราสารหนี้สําหรับการเสนอขายต่อประชาชนเป็นการทั่วไปและในวงจํากัด

(3)  การรายงานการเปลี่ยนแปลงผู้แทนผู้ถือหุ้นกู้ภายหลังการออกหุ้นกู้

(4)  การรายงานการไถ่ถอนตราสารหนี้ก่อนครบกําหนดอายุ


ข้อ ๒  ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2560 เป็นต้นไป    


ผู้มีอํานาจลงนาม -    ประกาศ  ณ วันที่ 22 ธันวาคม พ.ศ. 2559 

 

 

                                                              (นายรพี  สุจริตกุล)

                                                                  เลขาธิการ

                                       สํานักงานคณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับตลาดทุน

ที่ ทน. 65/2562

เรื่อง  ข้อกําหนดเพิ่มเติมเกี่ยวกับการปฏิบัติงานสอบบัญชี  
สําหรับผู้สอบบัญชีของกองทุนส่วนบุคคล  
ที่เป็นกองทุนสํารองเลี้ยงชีพ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  และมาตรา 140 วรรคสี่ แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 คณะกรรมการกํากับตลาดทุนออกประกาศไว้ดังต่อไปนี้


ข้อ ๑ ในประกาศนี้

“กองทุนสํารองเลี้ยงชีพ”  หมายความว่า  กองทุนสํารองเลี้ยงชีพตามกฎหมายว่าด้วยกองทุนสํารองเลี้ยงชีพ


ข้อ ๒ ในการปฏิบัติงานสอบบัญชีเพื่อแสดงความเห็นต่องบการเงินของกองทุนสํารองเลี้ยงชีพที่มีลักษณะหนึ่งลักษณะใดดังต่อไปนี้ ผู้สอบบัญชีต้องปฏิบัติตามจรรยาบรรณวิชาชีพบัญชีที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชีในตลาดทุนด้วย  ทั้งนี้ สําหรับรอบระยะเวลาบัญชีที่เริ่มต้นตั้งแต่วันที่ 1 มกราคม พ.ศ. 2563  เป็นต้นไป

(1) กองทุนสํารองเลี้ยงชีพที่มีจํานวนลูกจ้างที่เป็นสมาชิก ณ วันสิ้นเดือนก่อนวันที่แต่งตั้งผู้สอบบัญชี มากกว่า 100 ราย

(2) กองทุนสํารองเลี้ยงชีพที่มีมูลค่าทรัพย์สินสุทธิ ณ วันสิ้นเดือนก่อนวันที่แต่งตั้งผู้สอบบัญชี มากกว่า 100 ล้านบาท 


ข้อ ๓ ประกาศนี้ให้ใช้บังคับตั้งแต่วันที่ 16 มกราคม พ.ศ. 2563 เป็นต้นไป


ผู้มีอํานาจลงนาม -   ประกาศ  ณ วันที่ 25 ธันวาคม พ.ศ. 2562

 

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์

                                                                   ประธานกรรมการ

                                                             คณะกรรมการกํากับตลาดทุน
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 13/2558

เรื่อง การออกใบอนุญาตประกอบการเป็นศูนย์ซื้อขายสัญญา

ซื้อขายล่วงหน้าและสํานักหักบัญชีสัญญาซื้อขายล่วงหน้า

(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในมาตรา 6 แห่งพระราชบัญญัติสัญญาซื้อขายล่วงหน้า พ.ศ. 2546 ซึ่งแก้ไขเพิ่มเติมโดยพระราชบัญญัติสัญญาซื้อขายล่วงหน้า (ฉบับที่ 2) พ.ศ. 2551 และมาตรา 9 มาตรา 54 วรรคสาม และมาตรา 75 วรรคสาม แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้ยกเลิกความในข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กด. 21/2552 เรื่อง การออกใบอนุญาตประกอบการเป็นศูนย์ซื้อขายสัญญาซื้อขายล่วงหน้าและสํานักหักบัญชีสัญญาซื้อขายล่วงหน้า ลงวันที่ 3 สิงหาคม พ.ศ. 2552 และให้ใช้ความต่อไปนี้แทน

 “ข้อ 7 ให้สํานักงาน ก.ล.ต. เสนอเรื่องต่อคณะกรรมการ ก.ล.ต. เพื่อพิจารณาเกี่ยวกับการขอใบอนุญาตประกอบการเป็นศูนย์ซื้อขายสัญญาภายในหนึ่งร้อยยี่สิบวันนับแต่วันที่สํานักงาน ก.ล.ต. ได้รับคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชน

คณะกรรมการ ก.ล.ต. จะพิจารณาคําขออนุญาตประกอบการเป็นศูนย์ซื้อขายสัญญาให้แล้วเสร็จภายในหกสิบวันนับแต่วันที่ได้รับเรื่องจากสํานักงาน ก.ล.ต. ตามวรรคหนึ่ง

ใบอนุญาตประกอบการเป็นศูนย์ซื้อขายสัญญาให้เป็นไปตามแบบท้ายประกาศนี้”

 ข้อ 2 ให้ยกเลิกข้อ 8 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กด. 21/2552 เรื่อง การออกใบอนุญาตประกอบการเป็นศูนย์ซื้อขายสัญญาซื้อขายล่วงหน้าและสํานักหักบัญชีสัญญาซื้อขายล่วงหน้า ลงวันที่ 3 สิงหาคม พ.ศ. 2552

 ข้อ 3 ให้ยกเลิกความในข้อ 12 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กด. 21/2552 เรื่อง การออกใบอนุญาตประกอบการเป็นศูนย์ซื้อขายสัญญาซื้อขายล่วงหน้าและสํานักหักบัญชีสัญญาซื้อขายล่วงหน้า ลงวันที่ 3 สิงหาคม พ.ศ. 2552 และให้ใช้ความต่อไปนี้แทน

 “ข้อ 12 ให้นําความในข้อ 6 และข้อ 7 มาใช้บังคับกับการขอใบอนุญาตประกอบการเป็นสํานักหักบัญชีสัญญา โดยอนุโลม”

ข้อ 4 ประกาศนี้ให้ใช้บังคับตั้งแต่วันที่ 1 กันยายน พ.ศ. 2558 เป็นต้นไป

 ประกาศ ณ วันที่ 6 สิงหาคม พ.ศ. 2558 

 (นายอัชพร จารุจินดา)

 ประธานกรรมการ

 คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 4/2559

เรื่อง การออกใบอนุญาตประกอบการเป็นศูนย์ซื้อขาย  
สัญญาซื้อขายล่วงหน้าและสํานักหักบัญชี  
สัญญาซื้อขายล่วงหน้า  
(ฉบับที่ 3)

 

  อาศัยอํานาจตามความในมาตรา 9 และมาตรา 75 วรรคสามแห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกประกาศไว้ดังต่อไปนี้

 ข้อ 1 ให้ยกเลิกความใน (1) ของข้อ 10 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กด. 21/2552 เรื่อง การออกใบอนุญาตประกอบการเป็นศูนย์ซื้อขายสัญญาซื้อขายล่วงหน้าและสํานักหักบัญชีสัญญาซื้อขายล่วงหน้า ลงวันที่ 3 สิงหาคม พ.ศ. 2552 และให้ใช้ความต่อไปนี้แทน

 “(1) มีทุนจดทะเบียนไม่น้อยกว่าสามร้อยล้านบาทในวันที่ยื่นคําขอและมีทุนจดทะเบียนชําระแล้วไม่น้อยกว่าจํานวนดังกล่าวก่อนวันที่ได้รับใบอนุญาต”

 ข้อ 2 ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2560 เป็นต้นไป

 ประกาศ ณ วันที่ 2 สิงหาคม พ.ศ. 2559

 (นายวรวิทย์ จําปีรัตน์)

 ประธานกรรมการ

 คณะกรรมการกํากับหลักทรัพย์และตลาดหลักทรัพย์